
Comisia pentru muncă şi protecţie socială										Nr. 439/10.11.1997











R A P O R T





asupra proiectului de Lege privind aprobarea Ordonanţei de Urgenţă nr.  61/1997 pentru 


modificarea şi completarea Ordonanţei nr. 44/1995 privind îmbunătăţirea impunerii activităţilor


producătoare de venit din exercitarea unei profesii libere şi din lucrări literare, de artă şi ştiinţifice 








	În urma examinării proiectului de Lege privind aprobarea Ordonanţei de Urgenţă nr. 61/1997 pentru modificarea şi completarea Ordonanţei nr. 44/1995 privind îmbunătăţirea impunerii activităţilor producătoare de venit din exercitarea unei profesii libere şi din lucrări literare, de artă şi ştiinţifice, în şedinţa din 22 octombrie 1997, propunem ca acesta să fie supus spre dezbatere şi adoptare cu următoarele amendamente:





Nr. crt.�
Articolul


(textul iniţial)�
Amendamentul propus


(autorul)�

1.�



Articol unic. - Se aprobă Ordonanţa de Urgenţă nr. 61/1997 pentru modificarea şi completarea Ordonanţei nr. 44/1995 privind îmbunătăţirea impunerii activităţilor producătoare de venit din exercitarea unei profesii libere şi din lucrări literare, de artă şi ştiinţifice.�



Se propune completarea textului la final cu sintagma “cu următoarele modificări:”.�



Având în vedere modificarea unor texte ale Ordonanţei propusă în Raport.

2.�



Titlul Ordonanţei de urgenţă





ORDONANŢĂ de urgenţă


pentru modificarea şi completarea Ordonanţei nr.44/1995 privind îmbunătăţirea impunerii activităţilor producătoare de venit din exercitarea unei profesii libere şi din lucrări literare, de artă şi ştiinţifice


�



Se propune înscrierea ca pct.1, în Legea de aprobare, a unui text cu următorul cuprins:


“1. Titlul Ordonanţei de urgenţă se modifică şi va avea următorul cuprins:


“ORDONANŢĂ de urgenţă pentru modificarea şi completarea Ordonanţei Guvernului nr.44/1995 privind îmbunătăţirea impunerii activităţilor producătoare de venit din exercitarea unei profesii libere şi din lucrări literare, de artă şi ştiinţifice”.


�



Pentru corectarea unei erori în privinţa denumirii corecte a Ordonanţei Guvernului la care se face referire.�
�
3.�
(din Ordonanţa de urgenţă)


1. Art.1. va avea următorul cuprins:


“Persoanele fizice care realizează, în condiţiile legii, venituri din practicarea unei profesii libere autorizate, în mod individual sau în diverse forme de asociere (medici, profesori, ingineri, arhitecţi şi conductori arhitecţi, economişti, avocaţi, notari publici, subingineri, tehnicieni, contabili, asistenţi medicali, dactilografe şi alte asemenea profesii), precum şi persoanele fizice titulare de drepturi de autor sau de drepturi conexe dreptului de autor, care obţin venituri în această calitate, denumite în continuare contribuabili, au obligaţia de a plăti impozit pe venit, conform dispoziţiilor prezentei ordonanţe.”


�
Se propune înscrierea ca pct.2, în Legea de aprobare, a unui text cu următorul cuprins:


“2. Punctul 1 al art.I se modifică şi va avea următorul cuprins:


“1. Articolul 1 se modifică şi va avea următorul cuprins:


“Persoanele fizice care realizează, în condiţiile legii, venituri din practicarea unei profesii libere autorizate, în mod individual sau în diverse forme de asociere profesională (medici, profesori, ingineri, economişti, avocaţi, notari publici, subingineri, tehnicieni, contabili, asistenţi medicali, dactilografe şi alte asemenea profesii), precum şi persoanele fizice titulare de drepturi de autor sau de drepturi conexe dreptului de autor, care obţin venituri în această calitate, denumite în continuare contribuabili, au obligaţia de a plăti impozit pe venit, conform dispoziţiilor prezentei ordonanţe.” 





Autori: dl deputat George Şerban şi Comisia pentru cultură, arte şi mass-media �
Pentru a nu se crea confuzii în ceea ce priveşte natura formelor de asociere la care se referă textul.








Eliminarea sintagmei “arhitecţi şi conductori arhitecţi” s-a propus întrucât este necesară includerea arhitecţilor în categoriile de beneficiari prevăzute la art.5, în calitatea lor recunoscută de Legea nr. 8/1996, de titulari ai dreptului de autor.�
�

4.�
3. Alineatul 1 al articolului 5 va avea următorul cuprins:


“Veniturile realizate din utilizarea sau exploatarea unei opere de creaţie intelectuală, ori a unei prestaţii artistice, se supun anual impunerii de către unitatea plătitoare, sau, după caz, prin organismele de gestiune colectivă înfiinţate potrivit legii”.


�
Se propune înscrierea ca pct.3, în Legea de aprobare, a unui text cu următorul cuprins:


“3. Punctul 3 al art.I se modifică şi va avea următorul cuprins:


“3. Alineatul 1 al articolului 5 se modifică şi va avea următorul cuprins:


”Veniturile realizate din utilizarea sau exploatarea unei opere de creaţie intelectuală, ori a unei prestaţii artistice, inclusiv cele care provin din remuneraţia compensatorie pentru copia privată sau din dreptul de suită, se supun anual impunerii de către unitatea plătitoare, sau, după caz, prin organismele de gestiune colectivă înfiinţate potrivit legii”.





Autor: Comisia pentru cultură, arte şi mass-media�
Pentru respectarea normelor de tehnică legislativă.





Pentru corelarea acestei prevederi cu dispoziţiile Legii nr.8/1996, potrivit cărora, între veniturile realizate de titularii dreptului de autor se numără şi remuneraţia compensatorie pentru copia privată, precum şi dreptul pentru suită.�
�



5.�



5. Alineatul trei al articolului 5 va avea următorul cuprins:


“În cazul veniturilor menţionate la alin.1 şi 2, venitul anual impozabil se determină de către plătitorii de venit prin scăderea din venitul brut realizat a unor cote forfetare de cheltuieli, după cum urmează:


a) 50% în cazul operelor de artă plastică;


b) 40% în cazul operelor muzicale, indiferent de gen;


c) 30% în cazul operelor ştiinţifice, precum şi al operelor şi prestaţiilor artistice, indiferent de gen, cu excepţia operelor prevăzute la lit.a şi b;


d) 20% în cazul operelor literare, indiferent de gen.�



Se propune înscrierea ca pct.4, în Legea de aprobare, a unui text cu următorul cuprins:


“4. Punctul 5 al art.I se modifică şi va avea următorul cuprins:


“5. Alineatul trei al articolului 5 se modifică şi va avea următorul cuprins:


“În cazul veniturilor menţionate la alin.1 şi 2, venitul anual impozabil se determină de către plătitorii de venit prin scăderea din venitul brut realizat a unor cote forfetare de cheltuieli, după cum urmează:


a) 50% în cazul operelor de artă plastică, de arhitectură şi fotografice;


b) 40% în cazul operelor muzicale, indiferent de gen;


c) 30% în cazul operelor ştiinţifice, precum şi al operelor şi prestaţiilor artistice, indiferent de gen, cu excepţia operelor prevăzute la lit.a şi b;


d) 20% în cazul operelor literare, indiferent de gen.


Autor: Comisia pentru cultură, arte şi mass-media �



Pentru respectarea normelor de tehnică legislativă.








Pentru includerea în categoriile de beneficiari ai prevederilor de la art.5 şi a arhitecţilor şi fotografilor, cărora Legea nr.8/1996 le recunoaşte calitatea de autori.�

6.�



(din Ordonanţa nr. 44/1995)





Art.5. alin. (4) 


(4) În cazul lucrărilor de artă monumentală, venitul anual impozabil se determină prin scăderea din venitul brut realizat a cheltuielilor efective, pe bază de documente justificative.


�



Se propune înscrierea ca pct.5, în Legea de aprobare, a unui text cu următorul cuprins:


“5. Alineatul 4 al articolului 5 se modifică şi va avea următorul cuprins:


“În cazul operelor de artă monumentală, la care cheltuielile efective depăşesc cota forfetară stabilită la lit.a), venitul anual impzabil se determină prin scăderea din venitul brut realizat a acestor cheltuieli, pe bază de documente justificative.”





Autor: Comisia pentru cultură, arte şi mass-media �



Pentru respectarea normelor de tehnică legislativă.





Pentru remedierea unei erori de interpretare, datorită căreia, în unele situaţii, creatorii de opere de artă monumentală erau defavorizaţi în raport cu creatorii de alte opere de artă plastică, lor nerecunoscându-li-se dreptul de a beneficia de o cotă forfetară de cheltuieli, pentru care să nu fie necesară producerea de acte justificative.


�
�



7.�



(din Ordonanţa de urgenţă)





6. Articolul 6 va avea următorul cuprins:


“Când operele de creaţie intelectuală sau prestaţiile artistice sunt realizate de un grup de persoane, impunerea veniturilor obţinute se face separat, în funcţie de cota-parte aferentă fiecărei persoane”.


�



Se propune înscrierea ca pct. 6, în Legea de aprobare, a unui text cu următorul cuprins:


“6. Punctul 6 al art.I se modifică şi va avea următorul cuprins:


“6. Articolul 6 se modifică şi va avea următorul cuprins:


“Când operele de creaţie intelectuală sau prestaţiile artistice sunt realizate de un grup de persoane, impunerea veniturilor obţinute se face separat, în funcţie de cota-parte aferentă fiecărei persoane.


Principiul prevăzut la alin.1 se aplică şi în cazul veniturilor realizate de moştenitorii aflaţi în indiviziune.”





Autori: d-nii deputaţi Vasile Stan şi George Şerban�









Întrucât aceste prevederi se regăsesc în textul art. 6 alin.(2) din Ordonanţa nr.44/1995 privind îmbunătăţirea impunerii activităţilor producătoare de venit din exercitarea unei profesii libere şi din lucrări literare, de artă şi ştiinţifice.

8.�



7. După alineatul 1 al articolului 6, se introduce un nou alineat, care va avea următorul cuprins:


“Principiul prevăzut la alineatul precedent se aplică şi în cazul veniturilor realizate de moştenitorii aflaţi în indiviziune.”


�



Se propune eliminarea textului.





Autori: d-nii deputaţi Vasile Stan şi George Şerban�



Întrucât textul propus ca alineat nou există în Ordonanţa nr. 44/1995, ca alin. (2) al art.6.�
�















			  PREŞEDINTE,									  	  SECRETAR,


		VALENTIN ADRIAN ILIESCU							      TEODOR STANCA














Expert,


Elena MESAROŞ

